
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΡΙΤΟ Αρ. Φύλλου 409 

7 Μαΐου 2008 


ΟΡΓΑΝΙΣΜ ΟΙ - ΛΟΙΠ ΟΙ ΦΟΡΕΙΣ 

ΔΗΜΟΚΡΙΤΕΙΟ ΠΑΝΕΠΙΣΤΗΜΙΟ ΘΡΑΚΗΣ 
Αριθμ. Α 6462 

Προκήρυξη για την πλήρωση μίας (1) θέσης Ειδικού και 
Εργαστηριακού Διδακτικού Προσωπικού (Ε.Ε.ΔΙ.Π.) 
του Τμήματος Αρχιτεκτόνων Μηχανικών της Πολυ¬ 
τεχνικής Σχολής του Δ.Π. Θράκης. 

Ο ΠΡΥΤΑΝΗΣ 

ΤΟΥ ΔΗΜΟΚΡΙΤΕΙΟΥ ΠΑΝΕΠΙΣΤΗΜΙΟΥ ΘΡΑΚΗΣ 

Έχοντας υπόψη: 

α) Τις διατάξεις του άρθρου 21 του ν. 1268/1982 (ΦΕΚ 
87/16.7.1982 τ.Α'), όπως τροποποιήθηκε με το άρθρο 13 
παρ. 2 του ν. 2817/2000 (ΦΕΚ 78/14.3.2000 τ.Α'). 

β) Τις διατάξεις των π.δ. 394/1983 (ΦΕΚ 145/11.10.1983 
τ.Α'), 107/1986 (ΦΕΚ 40/9.4.1986 τ.Α') και 118/2002 (ΦΕΚ 
99/1.5.2002 τ.Α'). 

γ) Τις διατάξεις του π.δ. 134/1999 (ΦΕΚ 132/29.6.1999 
τ.Α') «Διορισμός ή πρόσληψη πολιτών της Ευρωπαϊκής 
Ένωσης στα Ανώτατα Εκπαιδευτικά Ιδρύματα αρμοδι¬ 
ότητας του ΥΠΕΠΘ» 

δ) Το υπ’ αριθμ. Φ. 131.1/21111/Β2/17.8.2007 έγγραφο του 
ΥΠΕΠΘ με θέμα «Κατανομή πενήντα (50) θέσεων μελών 
Ε.Τ.Ε.Π. και πενήντα (50) θέσεων μελών Ε.Ε.ΔΙ.Π. στα 
Πανεπιστήμια. 

ε) Την υπ’ αριθμ. ΔΙΠΠ/Φ.ΕΓΚΡ.10/92/29155 π.έ./15.2.2007 
απόφαση της Επιτροπής της Πράξης Υπουργικού Συμ¬ 
βουλίου 33/2006 (άρθρο 2 παρ. 1). 

στ) Την υπ’ αριθμ. Α108/19.9.2007 απόφαση του Πρυ- 
τανικού Συμβουλίου για κατανομή των θέσεων στα 
Τμήματα του ΔΠΘ. 

ζ) Την υπ’ αριθμ. Α1698/22.10.2007 πρυτανική πράξη 
μεταφοράς κενών οργανικών θέσεων Ε.Ε.ΔΙ.Π και ΕΤΕΠ 
από το Δ.Π.Θ. σε Τμήματα αυτού. 

η) Την υπ’ αριθμ. 14/625/24.1.2008 απόφαση της Συγκλή¬ 
του του Δημοκρίτειου Πανεπιστημίου Θράκης, καθώς 
και την υπ’ αριθμ. 3/27.12.2007 απόφαση της προσωρι¬ 
νής Γενικής Συνέλευσης του Τμήματος Αρχιτεκτόνων 
Μηχανικών, αποφασίζουμε: 

Την προκήρυξη μιας (1) θέσης Ε.Ε.ΔΙ.Π. (κλάδου II) Κα- 
τηνορίας ΠΕ με εισαγωγική βαθμίδα Δ' του Τομέα Αρ¬ 
χιτεκτονικού Σχεδιασμού και Κατασκευών του Τμήματος 
Αρχιτεκτόνων Μηχανικών της Πολυτεχνικής Σχολής για 
την εκτέλεση εργαστηριακού/εφαρμοσμένου διδακτικού 


έργου που συνίσταται κατά κύριο λόγο στη διεξαγωγή 
εργαστηριακών και πρακτικών ασκήσεων Αρχιτέκτονα 
Μηχανικού με προσόντα: 

α) Δίπλωμα Αρχιτέκτονα Μηχανικού (ΠΕ) 

β) Τριετή τουλάχιστον επαγγελματική ή εκπαιδευτι¬ 
κή εξειδίκευση σε θέματα εργαστηριακής υποστήριξης 
Αρχιτεκτονικού Σχεδιασμού και Κατασκευών και χρήση 
προγραμμάτων Η/Υ. 

Η διαπίστωση των προσόντων θα γίνει με συνεκτίμηση 
της αξιολόγησης των βεβαιώσεων και λοιπών δικαιο- 
λογητικών που θα καταθέσουν οι υποψήφιοι και την 
αυτοπρόσωπη παρουσία τους ενώπιον της Επιτροπής. 
Οι υποψήφιοι για την πλήρωση της παραπάνω θέσης 
πρέπει: 

1. Να είναι'Ελληνες πολίτες ή πολίτες κρατών - μελών 
της Ευρωπαϊκής Ένωσης, σύμφωνα με το π.δ. 134/1999. 

2. Να μην έχουν κώλυμα από ποινική καταδίκη, στερη¬ 
τική ή επικουρική δικαστική συμπαράσταση. 

3. Να είναι υγιείς. 

4. Οι άνδρες να έχουν εκπληρώσει τις στρατιωτικές 
τους υποχρεώσεις ή να έχουν απαλλαγεί νόμιμα από 
αυτές. Όσοι έχουν αναγνωρισθεί ως αντιρρησίες συ¬ 
νείδησης και δεν έχουν εκπληρώσει σύμφωνα με τις 
ειδικές διατάξεις της στρατολογικής νομοθεσίας, να 
έχουν εκπληρώσει άοπλη θητεία ή εναλλακτική πολι¬ 
τική υπηρεσία κατά το χρόνο έκδοσης της πρυτανικής 
πράξης διορισμού. 

Καλούνται οι ενδιαφερόμενοι να υποβάλλουν στη 
Γραμματεία του Τμήματος Αρχιτεκτόνων Μηχανικών 
της Πολυτεχνικής Σχολής του Δημοκρίτειου Πανεπι¬ 
στημίου Θράκης (Κτίριο Πανεπιστημιακής Βιβλιοθήκης 
Κιμμέρια 67100 Ξάνθη), μέσα σε αποκλειστική προθεσμία 
30 ημερών από την ημέρα της τελευταίας δημοσίευσης 
της προκήρυξης στον ημερήσιο τύπο, αίτηση υποψηφιό¬ 
τητας μαζί με όλα τα αναγκαία για την κρίση στοιχεία, 
καθώς και τα νόμιμα δικαιολογητικά: 

1) Αίτηση. 

2) Επικυρωμένα αντίγραφα πτυχίου και τίτλων σπου¬ 
δών (αν οι τίτλοι προέρχονται από Πανεπιστήμια της 
αλλοδαπής θα πρέπει να έχουν και την αναγνώριση 
ισοτιμίας και αντιστοιχίας τους). 

Οι πολίτες άλλου κράτους - μέλους της Ευρωπαϊκής 
Ένωσης πλην της Ελλάδος, θα πρέπει να υποβάλλουν 
πτυχίο ή μεταπτυχιακό τίτλο σπουδών Ελληνικού ΑΕΙ ή 
απολυτήριο Ελληνικού Λυκείου ή εξαταξίου Γυμνασίου 

ή πιστοποιητικό ελληνομάθειας Δ' επιπέδου από το 
Κέντρο Ελληνικής Γλώσσας, από το οποίο να αποδει- 
κνύεται η πλήρης γνώση και άνετη χρήση της ελληνικής 
γλώσσας. 

3) Πιστοποιητικά από τα οποία να προκύπτει η επαγ¬ 
γελματική ή εκπαιδευτική προϋπηρεσία. 

4) Βιογραφικό σημείωμα για τις σπουδές και την επι¬ 
στημονική δράση του υποψηφίου σε είκοσι οκτώ (28) 
αντίτυπα. 

5) Επιστημονικές εργασίες (αν υπάρχουν) σε τέσσερα 
αντίτυπα. 

6) Πιστοποιητικό Δήμου ή Κοινότητας από το οποίο να 
προκύπτει ο τρόπος και ο χρόνος κτήσης της Ελληνικής 
Ιθαγένειας εφόσον πρόκειται για Έλληνες πολίτες. 

Οι υποψήφιοι που είναι πολίτες άλλου κράτους μέ¬ 
λους της Ευρωπαϊκής Ένωσης θα πρέπει να υποβάλλουν 
πιστοποιητικό της αρμόδιας αρχής του κράτους την 
ιθαγένεια του οποίου έχει ο υποψήφιος. 

7) Το αντίγραφο Ποινικού Μητρώου για δικαστική 
χρ ήση. 

8) Πιστοποιητικό τύπου Α' του αρμόδιου Στρατο¬ 
λογικού Γραφείου από το οποίο να προκύπτει ότι ο 
ενδιαφερόμενος δεν έχει στρατολογική ή χρηματική 


υποχρέωση. Το κώλυμα της μη εκπλήρωσης των στρα¬ 
τιωτικών υποχρεώσεων ισχύει μόνο για τους Έλληνες 
πολίτες και όχι για πολίτες άλλου κράτους μέλους της 
Ευρωπαϊκής Ένωσης. 

9) Πιστοποιητικό υγείας και φυσικής καταλληλότητας 
από Πρωτοβάθμια Υγειονομική Επιτροπή. 

Τα δικαιολογητικά με στοιχεία (6)-(8) θα αναζητηθούν 
αυτεπάγγελτα και το 9 θα κατατεθεί από τον υποψήφιο 
που θα επιλεγεί σε θέση ΕΕΔΙΠ κλάδου II. 

Κομοτηνή, 28 Φεβρουάριου 2008 
Ο Πρύτανης 

ΚΩΝΣΤΑΝΤΙΝΟΣ ΣΙΜΟΠΟΥΛΟΣ 

Η κάλυψη της δαπάνης θα γίνει με μεταφορά 
πίστωσης στον ΚΑΕ 0251 του Φ.19.250 από πιστώσεις 
του Υπουργείου Οικονομίας και Οικονομικών. 

Η προκήρυξη αυτή να δημοσιευθεί στην Εφημερίδα 
της Κυβερνήσεως. 

Αθήνα, 7 Απριλίου 2008 

Ο ΥΠΟΥΡΓΟΣ 

ΕΥΡΙΠΙΔΗΣ ΣΤΥΛΙΑΝΙΔΗΣ 

